b'\n_START_ARTICLE_\nErnst von Delius\n_START_SECTION_\n\xc5\xbdivljenjepis\n_START_PARAGRAPH_\nErnst von Delius se je rodil 29. marca 1912 v nem\xc5\xa1kem mestu Plessa. Resneje se je za\xc4\x8del z dirkanjem ukvarjati v sezoni 1935, ko je v mo\xc5\xa1tvu ERA nastopil le na dirki za Veliko nagrado Nem\xc4\x8dije. Zaradi okvare svojega dirkalnika mu ni uspelo \xc5\xa1tartati, zato je prevzel dirkalnik mo\xc5\xa1tvenega kolega Raymonda Maysa, toda zaradi okvare dirkalnika sta v enajstem krogu odstopila. V naslednji sezoni 1936 je dosegel svoj najve\xc4\x8dji uspeh kariere s tretjem mesto na dirki za Veliko nagrado Italije. Ob tem je dosegel \xc5\xa1e peti mesti na Velikih nagradah \xc5\xa0vice in Mad\xc5\xbearske ter \xc5\xa1esto mesto na Veliki nagradi Nem\xc4\x8dije. V naslednji sezoni 1937 se je v tr\xc4\x8denju z Richardom Seamanom na doma\xc4\x8di dirki za Veliko nagrado Nem\xc4\x8dije smrtno ponesre\xc4\x8dil.'